CELEX: 32021R1473
Language: ro
Date: 2021-06-30 00:00:00
Title: Regulamentul delegat (UE) 2021/1473 al Comisiei din 30 iunie 2021 de rectificare a Regulamentului delegat (UE) 2019/2201 în ceea ce privește anumite norme de punere în aplicare a închiderilor în timp real pentru pescuitul de crevete nordic în Skagerrak

15.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 325/1
               
            
         REGULAMENTUL DELEGAT (UE) 2021/1473 AL COMISIEI
         din 30 iunie 2021
         de rectificare a Regulamentului delegat (UE) 2019/2201 în ceea ce privește anumite norme de punere în aplicare a închiderilor în timp real pentru pescuitul de crevete nordic în Skagerrak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/1241 al Parlamentului European și al Consiliului din 20 iunie 2019 privind conservarea resurselor piscicole și protecția ecosistemelor marine prin măsuri tehnice, de modificare a Regulamentelor (CE) nr. 1967/2006 și (CE) nr. 1224/2009 ale Consiliului și a Regulamentelor (UE) nr. 1380/2013, (UE) 2016/1139, (UE) 2018/973, (UE) 2019/472 și (UE) 2019/1022 ale Parlamentului European și ale Consiliului și de abrogare a Regulamentelor (CE) nr. 894/97, (CE) nr. 850/98, (CE) nr. 2549/2000, (CE) nr. 254/2002, (CE) nr. 812/2004 și (CE) nr. 2187/2005 ale Consiliului (1), în special articolul 15 alineatul (2),
         întrucât:
         
                     (1)
                  
                  
                     Regulamentul (UE) 2019/1241 prevede dispoziții specifice privind măsurile tehnice stabilite la nivel regional pentru Marea Nordului, Skagerrak și Kattegat, care includ, de asemenea, norme privind dimensiunile ochiurilor de plasă, condițiile asociate și capturile accidentale.
                  
               
                     (2)
                  
                  
                     Procesul-verbal convenit privind Consultările dintre Uniunea Europeană și Norvegia desfășurate la 6 septembrie 2018 (2) referitoare la măsurile tehnice în Skagerrak stabilește procedurile și metodologia de eșantionare pentru adoptarea de închideri în timp real în ceea ce privește crevetele nordic (Pandalus borealis) în Skagerrak (denumit în continuare „procesul-verbal convenit”).
                  
               
                     (3)
                  
                  
                     Belgia, Danemarca, Germania, Franța, Țările de Jos și Suedia („Grupul Scheveningen”) au un interes direct în ceea ce privește gestionarea pescuitului în Marea Nordului și au prezentat, la 7 martie 2019, o recomandare comună de introducere în legislația Uniunii a măsurilor prevăzute în procesul-verbal convenit. Recomandarea comună prevede închiderea în timp real a pescuitului de crevete nordic pentru protecția puietului și exceptarea unor unelte suplimentare.
                  
               
                     (4)
                  
                  
                     În urma evaluării recomandării comune respective de către Comitetul științific, tehnic și economic pentru pescuit (CSTEP) (3), a fost adoptat Regulamentul delegat (UE) 2019/2201 al Comisiei din 1 octombrie 2019 (4).
                  
               
                     (5)
                  
                  
                     În urma publicării regulamentului respectiv, statele membre vizate au solicitat Comisiei să corecteze unele erori care împiedică punerea corectă în aplicare a actului delegat.
                  
               
                     (6)
                  
                  
                     Regulamentul delegat (UE) 2019/2201 prevede o definiție a termenului „puiet de crevete nordic” pentru a determina dimensiunea peștelui a cărui pondere în captura totală poate declanșa închiderea în timp real a activităților de pescuit. Din motive de securitate juridică și claritate, regulamentul respectiv trebuie să utilizeze consecvent același termen pentru același concept. Prin urmare, termenul „puiet de crevete nordic” trebuie utilizat consecvent pe tot parcursul actului, în locul oricărui sinonim al acestuia, cum ar fi „Pandalus sub lungimea minimă” sau „Pandalus subdimensionat”.
                  
               
                     (7)
                  
                  
                     În recomandarea comună s-a stabilit o strategie bazată pe riscuri pentru a identifica zonele și perioadele de timp în care există riscul de a captura un număr de exemplare de puiet de crevete nordic care depășește pragul. Dat fiind că în Regulamentul delegat (UE) 2019/2201 se face referire în mod eronat la un nivel limită de captură de 20 % din greutatea puietului de crevete nordic în raport cu captura totală de crevete nordic, la o lansare, regulamentul trebuie să se refere, în schimb, la 20 % ca număr în raport cu numărul total dintr-un eșantion, astfel cum s-a stabilit în recomandarea comună.
                  
               
                     (8)
                  
                  
                     Regulamentul (UE) 2019/1241 stabilește o dimensiune minimă a ochiurilor de plasă de 35 mm pentru activitățile de pescuit care vizează crevetele nordic în Skagerrak și Kattegat. Regulamentul delegat (UE) 2019/2201 face referire în mod eronat la o dimensiune minimă a ochiurilor de plasă de 32 mm, care este dimensiunea minimă a ochiurilor de plasă pentru activitățile de pescuit care vizează crevetele nordic în Marea Nordului. Prin urmare, dimensiunea respectivă ar trebui modificată în consecință.
                  
               
                     (9)
                  
                  
                     În recomandarea comună s-a stabilit o posibilă închidere în cazul în care proporția puietului de crevete nordic depășește 40 %. Pentru a fi în conformitate cu recomandarea comună respectivă, Regulamentul delegat (UE) 2019/2201 ar trebui să se refere la procentul în cauză în relație cu numărul de exemplare din eșantion, și nu în raport cu captura totală.
                  
               
                     (10)
                  
                  
                     Regulamentul delegat (UE) 2019/2201 a corelat programul specific de monitorizare pentru navele care utilizează o grilă Nordmøre de filtrare în funcție de dimensiuni și pentru traulele de fund echipate cu unelte de pescuit selective cu operarea acestor nave numai în zona care face obiectul închiderii în timp real (zonă închisă). Regulamentul respectiv trebuie să fie adaptat la evaluarea efectuată de CSTEP, care a concluzionat că navele echipate cu astfel de unelte selective trebuie să facă obiectul unui program specific de monitorizare, indiferent de zona în care pescuiesc.
                  
               
                     (11)
                  
                  
                     Recomandarea comună și Regulamentul delegat (UE) 2019/2201 au definit în mod eronat dimensiunea minimă a eșantionului, pentru a determina dacă trebuie să se stabilească o închidere în timp real, la 2 kg de crevete în greutate sau la 1 litru în volum. Prin urmare, statele membre au solicitat ca regulamentul să fie rectificat în conformitate cu procesul-verbal convenit, care prevede că dimensiunea minimă a eșantionului trebuie să fie de 1 kilogram în greutate sau de 2 litri în volum.
                  
               
                     (12)
                  
                  
                     Prin urmare, Regulamentul delegat (UE) 2019/2201 trebuie modificat în consecință.
                  
               
                     (13)
                  
                  
                     Deoarece măsurile prevăzute de prezentul regulament au un impact direct asupra planificării sezonului de pescuit al navelor din Uniune și asupra activităților economice conexe, prezentul regulament trebuie să intre în vigoare imediat după publicare,
                  
               ADOPTĂ PREZENTUL REGULAMENT:
         
            Articolul 1
            Regulamentul delegat (UE) 2019/2201 se modifică după cum urmează:
            
                        1.
                     
                     
                        Articolul 3 se înlocuiește cu următorul text:
                        
                           „Articolul 3
                           Nivelul limită de captură
                           Nivelul limită de captură care determină închiderile în timp real ale activităților de pescuit în temeiul prezentului regulament este de 20 % din numărul de exemplare de puiet de crevete nordic în raport cu numărul total de exemplare de crevete nordic dintr-un eșantion.”
                        
                     
                  
                        2.
                     
                     
                        La articolul 4, alineatul (1) se înlocuiește cu următorul text:
                        
                           „(1)   Sursa de informații pentru monitorizarea nivelurilor limită de captură o reprezintă inspecțiile pe mare efectuate de autoritățile de control competente pe navele de pescuit care pescuiesc crevete nordic (Pandalus borealis) cu traule de fund cu o dimensiune a ochiurilor de plasă de cel puțin 35 mm.”
                        
                     
                  
                        3.
                     
                     
                        La articolul 5, alineatul (2) se înlocuiește cu următorul text:
                        
                           „(2)   În cazul în care proporția puietului de crevete nordic depășește 40 % din numărul total de exemplare din specia respectivă din eșantion, astfel cum se menționează la articolul 4 alineatul (4), autoritățile de control pot recomanda o închidere în timp real pe baza unui singur eșantion.”
                        
                     
                  
                        4.
                     
                     
                        Articolul 6 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Pe baza rapoartelor de eșantionare menționate la articolul 4 alineatul (4), statul membru costier în cauză poate interzice pescuitul de crevete nordic cu traule de fund cu o dimensiune a ochiurilor de plasă de cel puțin 35 mm într-o zonă definită în conformitate cu articolul 7 (denumită în continuare „zona închisă”).”;
                                    
                                 
                              
                                    (b)
                                 
                                 
                                    alineatul (3) se înlocuiește cu următorul text:
                                    
                                       „(3)   Navele care utilizează o grilă Nordmøre de filtrare în funcție de dimensiuni, astfel cum este menționată în anexa III, fac obiectul unui program specific de monitorizare care urmează să fie stabilit de statele membre pentru a verifica proporția de puiet de crevete nordic din captura totală de exemplare din specia respectivă. Rezultatele acestor programe se transmit Comisiei în termen de cel mult 6 luni de la data de începere a programului și, ulterior, o dată la 12 luni.”
                                    
                                 
                              
                  
                        5.
                     
                     
                        La articolul 11, alineatul (2) se înlocuiește cu următorul text:
                        
                           „(2)   statele membre de pavilion ale navelor care utilizează uneltele de pescuit menționate la alineatul (1) stabilesc un program specific de monitorizare pentru a verifica dacă capturile ating nivelul limită. În cazul în care capturile ating nivelul limită, navele respective trebuie să părăsească zona închisă pentru restul perioadei de închidere. Rezultatele acestor programe se transmit Comisiei în termen de cel mult șase luni de la data de începere a programului și, ulterior, o dată la 12 luni. În cazul în care rezultatele acestor programe indică depășirea nivelurilor limită de captură, aceste unelte nu mai sunt exceptate.”
                        
                     
                  
                        6.
                     
                     
                        Anexele se modifică după cum urmează:
                        
                                    (a)
                                 
                                 
                                    anexa I se modifică în conformitate cu punctul 1 din anexa la prezentul regulament;
                                 
                              
                                    (b)
                                 
                                 
                                    anexa II se modifică în conformitate cu punctul 2 din anexa la prezentul regulament;
                                 
                              
                                    (c)
                                 
                                 
                                    anexa III se modifică în conformitate cu punctul 3 din anexa la prezentul regulament.
                                 
                              
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iunie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 198, 25.7.2019, p. 105.
         
            (2)  https://ec.europa.eu/fisheries/sites/fisheries/files/2018-sweden-norway-09-2018.pdf
         
            (3)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (4)  Regulamentul delegat (UE) 2019/2201 al Comisiei din 1 octombrie 2019 de completare a Regulamentului (UE) 2019/1241 al Parlamentului European și al Consiliului cu norme detaliate privind punerea în aplicare a închiderilor în timp real în ceea ce privește pescuitul de crevete nordic în Skagerrak (JO L 332, 23.12.2019, p. 3).
      
      
         
            ANEXĂ
            
               1.   
               Anexa I la Regulamentul delegat (UE) 2019/2201 se modifică după cum urmează:
               
                           (a)
                        
                        
                           la punctul 3, literele (a) și (b) se înlocuiesc cu următorul text:
                           
                                       „(a)
                                    
                                    
                                       Prelevarea eșantionului se realizează în așa fel încât să reflecte componența capturii de crevete nordic efectuată în cursul lansării. În acest scop, comandantul sau o persoană desemnată de acesta asistă la prelevarea eșantionului;
                                    
                                 
                                       (b)
                                    
                                    
                                       dimensiunea minimă a eșantionului este de 1 kg sau de 2 litri de crevete nordic.”;
                                    
                                 
                     
                           (b)
                        
                        
                           punctul 4 se înlocuiește cu următorul text:
                           
                                       „4.
                                    
                                    
                                       Cantitatea de puiet de crevete nordic se calculează ca procent din numărul total de exemplare de crevete nordic din eșantion.”
                                    
                                 
                     
            
               2.   
               Anexa II la Regulamentul delegat (UE) 2019/2201 se înlocuiește cu următorul text:
               
                  
                     „ANEXA II
                     
                                 
                                    ÎNCHIDERILE ÎN TIMP REAL – RAPORTUL DE EȘANTIONARE ADRESAT STATULUI COSTIER
                                 
                              
                           
                                 
                                    Crevete nordic în raport cu puietul de crevete nordic
                                     (*)
                                 
                              
                           
                                 
                                    Detalii inspecție/monitorizare
                                 
                              
                              
                                 Platformă inspecție
                              
                              
                                 Nume inspector/observator
                              
                              
                                 Nume inspector/observator
                              
                              
                                 Data și ora  (1) inspecției/monitorizării
                              
                              
                                 Poziția  (2) inspecției/monitorizării
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Detalii navă de pescuit
                                 
                              
                              
                                 Denumire
                              
                              
                                 Indicativ de apel
                              
                              
                                 Număr de înregistrare
                              
                              
                                 Stat de pavilion
                              
                              
                                 Tip de unelte
                                 Simple/duble
                              
                              
                                 Dimensiunea ochiurilor plasei, în mm
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Măsuri de selecție
                                 
                              
                              
                                 Grilă (pentru filtrarea creveților din specia Pandalus)
                              
                              
                                 Grilă, mm
                              
                              
                                 Altele
                              
                              
                                  
                              
                              
                                 Plasă de colectare
                              
                              
                                 Dimensiunea ochiurilor plasei de colectare
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Detalii operațiune de pescuit
                                 
                              
                              
                                 Începere
                              
                              
                                 Data și ora  (1)
                                 
                              
                              
                                 Poziția  (2)
                                 
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 Încetare
                              
                              
                                 Data și ora  (1)
                                 
                              
                              
                                 Poziția  (2)
                                 
                              
                              
                                 Durata operațiunii de pescuit  (3)
                                 
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 
                                    Detalii captură
                                 
                              
                              
                                 Captura totală estimată la lansare (kg)
                              
                              
                                  
                              
                           
                                 Captura de crevete nordic estimată la lansare (kg)
                              
                              
                                  
                              
                           
                                 Dimensiunea eșantionului de crevete nordic (kg/litru)
                              
                              
                                  
                              
                           
                                 Număr total de exemplare de crevete nordic din eșantion
                              
                              
                                  
                              
                           
                                 Numărul de exemplare de puiet de crevete nordic din eșantion
                              
                              
                                  
                              
                           
                                 % de puiet de crevete nordic (număr de exemplare de puiet de crevete nordic/număr total)
                              
                              
                                  
                              
                           
                                 
                                    Observații și informații suplimentare
                                 
                              
                              
                                 Informații suplimentare din alte surse, de exemplu primite de la comandant.
                              
                           
                                 
                                    Inspector Semnătură
                                 
                              
                              
                                 Nu este necesară în cazul în care raportul este completat electronic și transmis prin e-mail statului costier.
                              
                           
               ”
            
               3.   
               Titlul anexei III la Regulamentul delegat (UE) 2019/2201 se înlocuiește cu următorul text:
               „GRILA DE FILTRARE PENTRU PESCUITUL DE CREVETE NORDIC CARE URMEAZĂ SĂ FIE AUTORIZATĂ ÎN ZONA ÎNCHISĂ”.
            
            
               (*)  Termenul «puiet de crevete nordic», astfel cum este definit în prezentul regulament, corespunde termenilor ‘Pandalus sub nivelul limită’, ‘Pandalus sub dimensiunea limită’ și ‘Pandalus sub dimensiunea limită pentru închidere în timp real’, astfel cum sunt definiți în procesul-verbal convenit al consultărilor dintre Uniunea Europeană și Norvegia din 6 septembrie 2018.
            
               (1)  zz/ll/aa hh mm (oră locală 24 ore).
            
               (2)  de exemplu, 56°24′ N 01° 30′ E.
            
               (3)  hh mm.